**ПЛАН**

**ЗА РАБОТА НА НЧ „РАЗВИТИЕ-1869”-ВРАЦА**

**ПРЕЗ 2022 год.**

**=======================================**

Народните читалища като едни от най-старите културни сдружения на Европа обединяват в себе си таланта и мисълта на българския духовен гений, изграждат мостове между хората и поколенията, създават и обогатяват модели на човешко поведение в сферата на духовността. Не случайно тях ги наричат самобитни духовни феномени, родени от сърцето на българина и посветили своята мисия на духовния просперитет на българския народ.

През настоящата 2022 година Народно читалище „Развитие-1869“- Враца, въпреки епидемичните препятствия, ще продължи да осъществява своята богатата и разнообразна дейност, ще продължава да бъде стълб на духовността в града и областта, защитник и будител на книжовността, радетел на българщината. Читалището е поело своята мисия да бъде страж и пазител на традициите, на фолклора, на писаното българско слово, на онази народна култура, която ни е съхранила през вековете.

МЕРОПРИЯТИЯ ПО ДЕЙНОСТИ:

============================

І. БИБЛИОТЕЧНА ДЕЙНОСТ

=========================

1.Статистическа част:

=================

======================================================== № Показатели Изпълнение План І Полугодие ІІ Полугодие

2021 г. 2022 г.

========================================================

1. Читатели 950 1500 600 350

2. Посещения 16400 17000 13300 15100

3. Книгораздаване 18000 25000 1250 1250

4. Нов фонд 627 800 420 207

5. Книжен фонд 117317 120000

6. Отчислен фонд - 3240

2. Организация на библиотечните фондове:

===================================

2.1. Да се набавят 800 библиотечни документи през годината, като закупуването на актуални заглавия да става на всеки 3 месеца, като от набавянето на художествена, детска и научна литература зависи качеството на обслужването на читателите.

2.2. Своевременна обработка на новите документи и отразяването им в Електронния каталог, който е онлайн в интернет да става организирано и своевременно.

2.3. Създаване условия за подреждане на редките и ценни книги, които библиотеката притежава. Възможност за изграждане на каталог на старопечатните, редки и ценни книги.

2.4. Редовен преглед на периодичния печат и отразяване на актуалната информация в електронната картотека: „Аналитично описание на статии и части от книги в читалнята”.

2.5. Организация на абонамента на периодичния печат за 2022 год., като се изработи бюлетин с абонираните заглавия и се популяризира чрез сайта на читалището.

2.6. Повишаване контрола за опазване на библиотечния фонд и запознаване на читателите с новите нормативни документи свързани с работата на библиотеката.

2.6. През 2022 год. да продължи работата с местните медии-радио, телевизия и периодичен печат, като се поддържат рубриките „Нови книги в читалищната библиотека”и „Бележити дати, личности и събития”, като всичко това се популяризира в уебстраницата на читалището.

2.7.Изготвяне на бюлетин на библиотеката с абонирани заглавия за 2020/21 год. и популяризирането му в сайта на читалището.

3. Творчески срещи и дискусии през 2022 г. :

**=================================**

Отбелязване **Седмица** на детската книга и изкуствата за деца през м. април 2022 г., чрез провеждане на онлайн викторини, забавни игри, четения, срещи с любими герои и т.н.

**През месец май 2022 г. да се организира** и проведе Ученическия литературен конкурс „Емилия Александрова” - 24 май 2020 г., гр. Враца. Статут. Награден фонд.

**Национална библиотечна седмица –** месец май2022 г.

Отбелязване 11 май - Ден на библиотекаря. Популяризиране на дейността в библиотеката сред училищата от града.Обща информация за Библиотеката днес. Тя е съвременна институция, която трябва, като модерна

организация, да полага целенасочени грижи за професионалното израстване и развитие на децата и възрастните.

**25.05.2022 г.** **Изложба на старопечатни книги по повод Ботеви дни 2022.**

**Маратон на четенето.** Организиране на срещи с ученици от различни училища.

По повод **1 юни –** Ден на детето. Празник в библиотеката – забавни игри, музикални изпълнения и приключения. С участието на детски градини и училища – партньори

**Забавно** **лято в библиотеката** през месеците юни-септември 2022 г. Арт работилница. Насърчаване на грамотността и четенето с четене на приказки от фонда на библиотеката. Разказване на любими истории „От баба за внуче“. Забавни игри. Изложби и др.

**Деня на народните будители** – да се подготвят и проведат беседи пред учениците от училищата във Враца.

**Работилница за сурвачки – Филиал – „Младост“.**

**Срещи с местни творци и гости от страната**

**Всички** събития да се популяризират в медиите, социалните мрежи и сайта на НЧ „Развитие 1869“ – Враца.

**Материално – техническа база:**

През 2022 год. да бъде извършен ремонт на читалнята и складови помещения, където се съхранява реквизит.

**ІІ. ДЕТСКА ШКОЛА ПО ИЗКУСТВАТА – 2022 год.:**

**==========================================**

1. Редовно провеждане педагогически съвети по проблемите на учебно - възпитателната работа и материалната база на школата.
2. Провеждане на традиционния пролетен концерт на школата „Първи лястовички” – м. април 2022 год.;
3. Концерт на ДШИ по случай 24 май и завършване на учебната 2021/2022 година.
4. Участие на деца от музикалната и балетна школи във тридневен фестивал – по проект ИНТЕРЕГ V-A Румъния – България - м. май и м. юни - 2022 год.
5. Участие на деца от школата в наши и международни онлайн конкурси през цялата година, по предварително подадени заявки.
6. Участие на изявени деца от ДМШ в концерти на ДС-Враца през цялата 2022 година.
7. Участие на музикалната и балетната школа във фестивала от проекта ИНТЕРЕГ V-A Румъния – България – м. май и м. юни 2022 год.
8. Участие на балетната школа във фестивал в гр. Перник (4-6 март 2022), Sun dance festival в гр. Сандански(2 април), „Пловдив древен и вечен „(16 – 17.04.2022), Международен детски фестивал „Музите” в гр. Созопол (5 – 15.07.2022), Международен фестивал „Утринна звезда“ в гр. Банско (27-29.11.2022).
9. Коледно-Новогодишен концерт през м. декември. 2022 год.

**ІІІ. ХУДОЖЕСТВЕНА САМОДЕЙНОСТ:**

**==================================**

1. **Представителен Смесен хор „Орфей”:**

**=================================**

* 1. Провеждане репетиции във вторник и четвъртък от 18 ч. през цялата 2022 год. ( при отпадане на епидемичните мерки ).
  2. Участие на хор „Орфей“ в пролетен концерт на съставите на НЧ „Развитие 1869“.
  3. Участие на хор „Орфей“ във фестивал по проект ИНТЕРЕГ V-A Румъния - България – м. май и м. юни 2022 год.
  4. Участие в тържествения концерт по случай деня на Хр. Ботев и загиналите в борбите за освобождението на 1 юни 2022 г.
  5. Разменно гостуване с хор от страната – 2022 год.
  6. Участие в Международен хоров фестивал
  7. Коледно - Новогодишен концерт през м. декември 2022 год.

1. **Представителен ансамбъл за народни песни и танци „Вратица”:**

**=====================================================**

2.1.Провеждане репетиции с различните формации от понеделник до

Петък от 17.00 ч. до 21.30ч. през цялата 2022 год. ( при отпадане на

епидемичните мерки ).

2.2. Участие на ансамбъла в пролетен концерт на съставите на НЧ „Развитие 1869“.

2.3. Участие на ансамбъл „Вратица“ във ІХ Областен събор „Пръски от извора“, Враца – 21.04.2022 г.

2.4. Участие на ансамбъла във Международния фолклорен фестивал „Врачанска Пролет“ – м. април-май 2022 год.

2.5. Участие на ансамбъл „Вратица“ във фестивал по проект ИНТЕРЕГ V-A Румъния - България – м. май и м. юни 2022 год.

2.6. Концерт на ансамбъла - м. юни 2022 год.

2.7. Участие в Международен фолклорен фестивал в Международен фестивал на изкуствата „Лятна дъга“ - Китен през м. август 2022 г..

2.9. Коледно - Новогодишен концерт - м. декември 2022 год.

2.10. Участие на танцовата школа към ансамбъла във фолклорен фестивал в страната**.**

**ІV. ДУХОВ ОРКЕСТЪР:**

**====================**

1. Участие на оркестъра в тържеството по случай рождението на Хр. Ботев на 6 януари 2022 год. и изваждане на кръста от водите на р. Лева.
2. Концерт на оркестъра – м. януари 2022 год.
3. Участие в честване годишнината от обесването на В. Левски на 19 февруари 2022 год.
4. Концерт на оркестъра – м. февруари 2022 год.
5. Участие в общоградското честване на Националния празник 3 март 2022 год.
6. Концерт на оркестъра в пролетен концерт на съставите от на НЧ „Развитие 1869“ м. март 2022 год.
7. Пролетен концерт – м. април 2022 год.
8. От 01 април 2022 год. започват концертите на открито на оркестъра всяка сряда до м. октомври 2022 год.
9. Участие на оркестъра във фестивал по проект ИНТЕРЕГ V-A Румъния – България – м. септември 2022 год.
10. Участие в празника на българската просвета и култура 24 май 2022 год.
11. Участие във второ юнските тържества със самостоятелен концерт на открито и участие в общоградските тържества от 26 май до 2 юни 2022 год.
12. Участие в откриване на традиционния есенен панаир на 14 септември 2022 год.
13. Участие в Националните празненства по случай 6 и 22 септември 2022 год.
14. Участие в тържествата посветени на 1 ноември 2022 год. – Деня на народните будители.
15. Участие в тържеството посветено на освобождаване на Враца

от турско робство на 9 ноември 2022 год.

16. Коледно - Новогодишен концерт – м. декември 2022 год.

**V. ОРГАНИЗАЦИОННА И ФИНАНСОВО - СТОПАНСКА ДЕЙНОСТ:**

**======================================================**

1. До края на м. февруари да се подготви и внесе в Община Враца отчет за изразходваните общински средства по Чл.26а, ал.3 от ЗНЧ, които са реализирани през 2021 година, както и план с мероприятия през 2022 год.
2. До края на м. март 2022 год. да се подготви бюджета на читалището, който да се предложи на отчетно събрание на читалището за разглеждане и утвърждаване
3. Подготовка и провеждане през м. май и м. юни - 2022 год. на Фестивала от проекта „Култура в зелено“ на трансграничното сътрудничество Румъния – България, както и фестивала през м. октомври – 2021 год. от същата програма.
4. Търсене на средства за:

-Ремонт на читалнята и складови помещения.

-Ремонт на фасадата на читалището от към ул. „Кетхудова“.

5. Участие на читалището в подготовка и кандидатстване по проекти на фонд „Култура“ към Община Враца и Министерство на културата.

24.01.2022 год.

гр. Враца ЧИТАЛИЩЕ „РАЗВИТИЕ-1869”-ВРАЦА